**8-тиркеме**

БЕКИТИЛДИ

2022-жылдын «\_\_\_\_ » \_\_\_\_\_\_\_\_\_\_

№\_\_\_\_\_\_\_\_\_буйругу менен

**ӨЗҮН - ӨЗҮ БААЛОО БОЮНЧА ОТЧЕТ**

**Жоробек Абдрасулов атындагы №1 жалпы орто билим берүүчү мектеби мекемеси**

(билим берүү уюмунун толук аталышы)

**ПРОГРАММАЛЫК АККРЕДИТАЦИЯЛОО**

1. **Киришүү**

- Билим берүү уюмун (мындан ары-БУ) түзүүнүн жана өнүктүрүүнүн кыскача тарыхы:

Жоробек Абдрасулов атындагы орто мектеби Жазы өрөөнүндөгү эң алгачкы уюштурулган мектептердин бири болгон.

Мектепке окуучулар Жазы өрөөнүндөгү Кызыл-Тоо, Заргер, Токтогул, Кара-Дыйкан, Жээренчи айылдарынан келип окушкан. 1924-жылы кат сабатсыздыкты жоюу максатында башталгыч класстарды окутуп, кийин 7 жылдык мектеп болуп ачылып, кыргыз тилинде сабак өтүлө баштаган. 1924-жылдын 1937-жылга чейин Абдыкадыр Орозбековдун ысымын алып жүргөн. А.Орозбеков репрессияга кабылып атылып кеткенден кийин Кызыл-Дыйкан орто мектеби болгон.

1974-жылы Кызыл-Дыйкан айылына 540 орундуу жаны типтеги, үч кабаттуу мектептин курулушу башталып, 1976-жылы ишке берилген. Ошол мезгилде мектепти Ленин орденинин ээси Акматаалы Абдыкеримов жетектеген. Ошол мезгилде мектеп эң жакшы жетишкендиктери үчүн союздун өтмө Кызыл Туусу менен сыйланган. 1988-жылга чейин Кызыл-Дыйкан орто мектеби болуп, 1988-жылдан баштап ушул өрөөндөн чыккан партиялык-советтик ишмер Жоробек Абдрасуловдун аты ыйгарылган .

Азыркы кезде мектепте 42 мугалим 672 окуучуга татыктуу билим, тарбия беришүүдө.

Мектептин жалпы аянты: 25600 кв.м., окуу корпусунун аянты: 3814 кв.м.

Мектеп райондун борборунан 13 км алыстыкта жайгашкан.

Мектептин уставы биринчи жолу юридикалык каттоодон 2012-жылдын 2-февралында өткөн. Каттоо номери 120746-3306-М-е. Кайра каттоодон 2022-жылдын 5 -апрелинде өткөн. Каттоо номери: 120746-3306 -М-е

* **Мектептин миссиясы:**

**Коомдо натыйжалуу иштөөгө жөндөмдүү руханий дүйнөсү бай, элдик маданиятты сүйгөн, жашоодо өз ордун таба билген, ар тараптан өнүккөн инсанды калыптандыруу.**

- Билим берүү уюмунун жетекчисинин, анын орун басарларынын, аккредитациялоого жооптуу адамдардын аты-жөнү жана алардын байланыш маалыматтары (телефондору жана е-mail);

БУнун жетекчиси:

Кадыров Амангелди Исмаилович, тел.: (0771)10-86-81, e-mail: [amangeldikadyrov9@gmail.com](mailto:amangeldikadyrov9@gmail.com)

БУнун окуу бөлүмүнүн башчысы: Тургунбаева Сайрагүл Ашимовна, тел.: (0778) 406825, e-mail: sayra18051987@gmail.com

Тарбия иштери боюнча директордун орун басары: Чырмашова Нурийла Мамановна, тел.: (0703) 760796, e-mail:nurilacyrmasova@gmail.com

Соцпедагог: Алибаева Акман , тел.: (0776) 271074, e-mail:akinaialibaeva@gmail.com

Чарба жетекчиси: Токтосунов Муктарали, тел.: (0779) 763095,

“Интеграл” усулдук бирикмесинин жетекчиси: Акимова Өмүргүл Токтосуновна, тел.:(0222) 756301 e-mail: toktosunomur@gmail.com

Табигый илимдер усулдук бирикмесинин жетекчиси: Жумабаева Гулнара, тел.:(0776) 631339, e-mail: gzumabaeva328@gmail.com

“Тилдер” усулдук бирикмесинин жетекчиси: Туркменова Тынаргүл, тел.:(0778) 194626, e-mail: tynaraturkmenova@gmail.com

Башталгыч класстар усулдук бирикмесинин жетекчиси: Жусуева Элмира, тел.:(0778) 876969, e-mail:elmira2969@gmail.com

- Билим берүү ишмердүүлүгүн жүргүзүү үчүн лицензиялар жөнүндө маалымат (лицензиялардын көчүрмөлөрүн тиркөө);

- Билим берүү уюму жана билим берүү программаларын аккредитациялоо(аттестациялоо) жөнүндө маалыматтар (аккредитациялоо (аттестациялоо) жөнүндө сертификаттардын көчүрмөлөрүн тиркөө)

Мектеп 2018-жылдын 15- октябрындагы Кыргыз Республикасынын Билим берүү жана илим министрлигинин № 1284-1 буйругу менен программалык аккредитациядан өтүп, 15-ноябрь 2023-жылга чейин өз ишмердүүлүгүн жүргүзүү боюнча № СС180015411 номерлүү сертификат алган (сертификат тиркелет).

- БУнун почта дареги, e-mail, веб-сайты;

Ош облусу, Өзгөн району, Жазы айылдык аймагы, Кызыл-Дыйкан айылы, Исаков Ороз көчөсү № 37

мектептин электрондук дареги: [zorobekabdrasulov@gmail.com,](mailto:zorobekabdrasulov@gmail.com,)

веб-сайты: <https://abdurasulov.mektebim.kg/>

# Минималдуу талаптардын аткарылышын талдоо жана тастыктоочу база

|  |  |  |  |
| --- | --- | --- | --- |
|  |  | **Өзүн-өзү баалоонун натыйжалары** | **Тастыктоочу база** |
| **1.БИЛИМ БЕРҮҮ ПРОГРАММАСЫНЫН МАЗМУНУ ЖАНАОКУУ-МЕТОДИКАЛЫК КАМСЫЗДАЛЫШЫ** | | | |
| 1.1 | Окуу планынын жана программалардын билим берүү стандартынын,базистик окуу планынын  Талаптарына жана кызыкдар тараптардын керектөөлөрүнө ылайык келүүсү | Өзүн-өзү баалоонун натыйжалары Ж.Абдрасулов атындагы №1 жалпы орто билим берүүчү мектеби мекемеси өзүн- өзү баалоо боюнча комиссиясы билим берүү программаларынын максаттары жана мазмуну Кыргыз Республикасы жөнүндө жалпы билим берүүчү мектептин мамлекеттик билим берүү стандартына, окуучулардын жана кызыкдар тараптардын керектөөлөрүнө ылайык келерин аныктады. Билим берүүнүн мазмунун жаңылоо жолу менен окуучулардын негизги компетенцияларын калыптандыруунун негизинде баланын инсандыгын ар тараптуу өнүктүрүүгө көмөк көрсөтүү менен мектептин бирдиктүү билим берүү чөйрөсүн натыйжалуу туруктуу өнүктүрүүнү камсыз кылуу. Окуу процесси окуу планы жана расписание менен жөнгө салынат. Мектептин окуу планы Кыргыз Республикасынын Билим берүү жана илим министрлигинин 2021-жылдын 28-майындагы №869/1 буйругу менен бекитилген жалпы билим берүү уюмунун базистик окуу планынын негизинде кабыл алынган, бул кызыкдар тараптардын кызыкчылыктары, ошондой эле мектептин педагогикалык курамынын мүмкүнчүлүктөрү жана өзгөчөлүктөрүн, суроо-талаптарын максималдуу түрдө эске алуу. | Тиркеме №1  Окуу планы.  Тиркеме –№2  Мугалимдердин окуу жүктөмүн бекитүү боюнча пед.кенешменин протоколу.  Тиркеме-№3  Базистик окуу план. |
| 1.2 | Окуу-методикалык камсыздоонун билим берүүстандартынын талаптарына жана  кызыктар тараптардын керектөөлөрүнө ылайык келүүсү | Мектептин иши билим берүүнү өнүктүрүүнүн стратегиялык багыттарын, өткөн окуу жылынын анализинин жыйынтыгында артыкчылыктуу милдеттер катары аныкталган натыйжаларды ишке ашырууга багытталган:   * билим берүү тармагына маалыматтык-коммуникациялык технологияларды киргизүүнү улантуу. ; * жөндөмдүүлүгү жогору балдар менен иштөөнү активдештирүү; * педагогикалык иштерди жалпылоо жана жайылтуу боюнча иштерди улантуу: * мугалимге анын ишинде методикалык жардам көрсөтүү үчүн методикалык кабинетти керектүү маалыматтык материалдар менен толуктоо; * окуучуларды окутуунун сапатын жана мугалимдин педагогикалык чеберчилигин жогорулатуу боюнча иштерди системалуу түрдө жүргүзүү; * онлайн жана офлайн режимдеринде квалификацияны жогорулатуу курстарынан өтүү боюнча мугалимдер менен ишти активдештирүү: * окуу процессинин бардык катышуучуларынын өмүрүнүн жана ден соолугунун коопсуздугун камсыз кылуу боюнча иштерди камсыз кылуу; * окутууда алдыңкы инновациялык технологияларды колдонуу. Алдыга коюлган максаттарга жана милдеттерге ылайык усулдук иштер төмөнкү багыттар боюнча жүргүзүлдү: * ОМКны методикалык каражаттар менен толуктоо; * мугалимдердин квалификациясын жогорулатуу; * МТБны жакшыртуу; * Усулдук кенештин, методикалык бирикмелердин ишин жакшыртуу; * кызыктуу билимдер базасын иштеп чыгууга окуучуларды тартуу менен методикалык предметтик декадаларды өткөрүү.   Өзүн өзү баалоо үчүн комиссия окуу процессин окуу-методикалык жактан камсыз кылуу билим берүү программаларына ылайык келерин аныктады.  Окуу-методикалык камсыздоо программалык материалды өздөштүрүүнүн талап кылынган деңгээлине жетишүүгө мүмкүндүк  берүүчү предметтин же кандайдыр бир бөлүм боюнча окутуунун мазмунун чагылдырат. Каалаган убакта алардын билим берүү ишмердүүлүгүн көзөмөлдөө жана оңдоо мүмкүнчүлүгүн берет. Анда администрация тарабынан билим берүүнүн сапатын көзөмөлдөөнүн мүмкүн болушунча объективдүү ыкмалары камтылган. | Тиркеме-№4  Окуу-методикалык материалдардын жана каражаттардын тизмеси.  Тиркеме-№ 5  Квалификацияны жогорулатуу курстары жөнүндө отчет. |
| 1.3 | Жетиштүү маалыматтык ресурстардын (окуучулардын контингентине,анын ичинде окутуу тилдерине карата окуу–методикалык адабияттардын фонду) болушу | Мектептин өзун-өзү баалоо комиссиясынын китепкана фондун талдоосунун негизинде төмөнкүдөй жыйынтык берди: бардык окуу китептери КР ББИМ01.09.2020 №699/1 буйругу менен сунуш кылынган тизмеге туура келери аныкталды . Талдоо тизмелер жана баяндамалар түрүндө берилет жана алар пед.кеңешмеде жана директордун алдындагы кенешмеде жарыяланат. Китеп менен камсыз болуу 82.7% түзөт. | Тиркеме-№ 6  Китепкана фонду жөнүндө маалымат.  Тиркеме -№7 китепканачынын иш-планы |
| 1.4 | Билим берүү программасынын жана окуу-методикалыккамсыздоонун мазмунун жакшыртуу  Максатында кызыкдар тараптардын күтүүлөрүн, керектөөлөрүн жана канааттануусун мезгилдүү баалоонун жана маалыматтык коопсуздукту камсыздоонун колдонуудагы механизминин болушу. | Мектепте маалыматтык коопсуздукту түзүү боюнча иш- чаралар болуп төмөнкүлөр саналат:.   * балдарга маалыматтык коопсуздуктун негиздерин үйрөтүү, информатика сабагында балдарга маалымат менен иштөө маданиятына багыттоо; * окуучулар жана мектеп администраторлору пайдалануу үчүн тармактарды (желе) бөлүү; * маалыматтык коопсуздук боюнча класстык сааттарды, семинарларды өткөрүү. | Тиркеме -№8  ТК боюнча инструкция. “Маалыматтык коопсуздук” темасы боюнча класстык сааттардын иштелмелери. |
| **Күчтүүжактар:** | | 1. Программалар окутуунун күтүлүүчү жыйынтыктарын жана окуу-усулдук камсыздоону иштеп чыгууну аткарат.   Стратегиялык жана жылдык, айлык пландардын аткарылышын, билим берүүнүн максаттарын, окутуунун натыйжаларынын аткарылышы көзөмөлдөнөт.  Билим берүүнүн сапатын жогорулатуу максатында окутуунун активдүү методдору, кесиптик чеберчиликти, критикалык ой жүгүртүүнү жана социалдык компетенцияны өнүктүрүүнүн инновациялык технологиялары колдонулат. Окуучулар 97,5% окуу китептери менен камсыз болгон. | |
| **Алсыз жактар:** | | Программаларда чет тилдерин окутуу киргизилген, ал эми окуучулардын тилди билүүсү боюнча талаптын аткарылуусу жетишсиз.  Билим берүү сапатын камсыздоо саясатына мектептин кызыкдар тараптарды толук тарта албагандыгы; | |
| **2. КОМПЕТЕНТТҮҮ ОКУТУУНУ ИШКЕ АШЫРУУ ЖАНА ОКУУЧУЛАРДЫН ЖЕТИШКЕНДИКТЕРИН БААЛОО** | | | |
| 2.1. | Окутуунун пландаштырылган максаттарынын болушу. | Өзүн-өзү баалоо комиссиясы методикалык бирикмелерде окуу максаттары так көрсөтүлгөнүн аныктады. Максаттар мамлекеттик стандартка шайкеш келип, окуучулардын компетенттүүлүгүн өнүктүрүүгө багытталган. Мектептин окутууну жана тарбялоону жакшыртуу планында мектептин максаты коюлган. Мектептин максаты: “Окуу жана материалдык техникалык базаны чыңдоо аркылуу, мугалимдердин кесиптик деңгээлин үзгүлтүксүз жогорулатуу менен окуучуларга сапаттуу билим берүү.”  ● Мектептин өнүктүрүү стратегиясын жана окуу-тарбия процессинин системалуулугун камсыздоо;  ● Мугалимдердин кесиптик чеберчилигин жогорулатуу менен окуучулардын билим денгээлин көтөрүү;  ● Окутуунун ыкмаларын өнүктүрүү жана билим берүүнүн мазмунун терендетүү менен , окуучуларды келечекке татыктуу инсан кылып тарбиялоо;  ● Заманбап технологиялык каражаттарды пайдалануу менен окуу-тарбия процессинин эффективдүүлүгүн жогорулатуу.  Окутуунун максаттары билим берүү уюмунун ,метод кенешменин, метод бирикмелердин пландарында жана программаларында белгиленген. Мамлекеттик билим берүүнүн стандартына ылайык келет. Окутуунун максаттары окуучунун позициясына жараша сабактардын пландарында белгиленген мамлекеттик билим берүүнүнү стандартына ылайык келет. | Тиркеме -№9  ОТЖП  МӨП  Мамлекеттик стандарттын негизинде түзүлгөн календардык жана күнүмдүк пландар Тиркеме -10  Мектептин жылдык иш планы.  Тиркеме -№11  УББ иш планы.  Тиркеме -№12  Күндөлүк сабактын пландары. |
| 2.2. | Окутуу-тарбиялоо процессинде инновациялык технологияларды жана методдорду колдонуу | Мектептин мугалимдери 68% компьютердик даярдоодон өтүшкөн, дистанттык сабактарды өткөрүүнүн көндүмдөрүн өздөштүрүүгө, видеосабактарды түзүүгө даярдалган. Мугалимдердин 68 % компьютердик билимге ээ, мүмкүнчүлүккө жараша сабакта компьтердик технологияны колдонот, мугалимдердин 39% интерактивдүү доска менен иштөө көндүмүнө ээ. Мугалимдер сабак өтүүдө усулдук иштеринде инновациялык технологияларды системалуу түрдө колдонушат. Сабактарды даярдоодо жана өткөрүүдө, окуучулардын жетишкендиктерин көзөмөлдөөдө жана баалоодо санариптик технологияны ( Edupage) колдонууга шарттар түзүлдү.  Мугалимдер окуутунун инновациалдык методдорун үйрөткөн  прогроммалардан өтүштү:   * Социалдык өнөктөштүк   Угуучу-5 мугалим   * Мектепти жакшыртуу   Угуусу -5 мугалим   * Инклюзивдүү билим берүү   Угуучу -2 мугалим   * Кадам артынан кадам   Угуучу -5 мугалим   * Бирге окуйбуз   Угуучу-8 мугалим   * Азия өнүктүрүү банкынын «Секторду өнүктүрүү» программасы: Билим берүү системасын бекемдөө” долбоору, темасы ”7-11-класстар үчүн билим берүүдөгү математика жана табигый илимдер тармагындагы предметтик стандарттары”.   Угуучу-3 мугалим.   * “Жалпы билим берүү мекемелеринде жогорку класстын окуучуларын кесипке даярдоо мотивациясы” тема боюнча семинар. * Угуучу – 1 мугалим | Тиркеме -№13  Компьютердик жана медиа сабаттуулук боюнча мугалимдерди окутуунун программасы.  Тиркеме -№14  Окуу бөлүм башчы тарабынан сабактарга катышуу графиги.  Тиркеме №15  Онлайн жана офлайн окутуунун курстарынын сертификаттары. |
| 2.3. | Окутууну баалоодо жана корректировкалоодо кайтарым байланыш механизминин болушу | Кызыккан тараптардын пикирлерин алуу үчүн ата-энелер конференциясы, ата-энелер менен баарлашуу, ата-энелердин ар кандай иш-чараларга катышуусу колго алынган жана системдүү түрдө сурамжылоо жүргүзүлүп турат. Ата-энелердин окуу процессине катышуусун активдештирүү үчүн электрондук күндөлүк менен иштөө пландаштырылууда. Электрондук күндөлүк көзөмөлдү жана күнүмдүк баарлашууну камсыз кылат. Мугалимдердин ишинин методдорун жана технологиясын корректировкалоо максатында сабактарга анализ жүргүзүү системалуу түрдө ишке ашырууга жардам берет. | Тиркеме №16  Ата-энелерди сурамжылоо  (анкеталар )  Тиркеме -№17  Өз ара сабакка катышуудагы баалоонун анализдери  Тиркеме №18  Көз карандысыз билимдерди баалоо уюмдарынын мониторинги (НОВА, Секом жана башка уюмдар) |
| 2.4 | Билим берүү стандартынын талаптарына ылайык окуудагы жетишкендиктерди баалоонун объективдүү  жана ачык-айкын системасынын болушу | Окуучулардын жетишкендиктерин баалоо окуу процессин баалоонун жобосуна ылайык жүргүзүлөт. 2014-жылы кабыл алынган Стандарттка ылайык баалоо окуучулардын деңгээлине жараша дифференциалдык түрдө жүргүзүлөт ( репродуктивдүү, продуктивдүү, креактивдүү). Баалоо 5 баллдык система менен ишке ашырылат. Ар бир предметтин жетишкендиктерин баалоо үчүн түзүлгөн критерийлер окуучу жана мугалим тарабынан биргеликте иштелип чыгат.  Мектепте окуучулардын предметтер боюнча жетишкендиктери жана класстарда жүргүзүлгөн иш-аракеттер такай көзөмөлдөнүп, баа берилип турат. Ар окуу жылында 2 жолу тестирлөө жүргүзүлүп жана билим сапатын аныктоочу кыскача тапшырмалар берилет, бул бардык деңгээлдеги окуучулардын билим сапатын көзөмөлдөөгө,  начар окуган жана жөндөмдүү балдар менен дифференциалдуу иш алып барууга мүмкүндүк берет.  Окуучулардын билимин баалоо боюнча тесттерди уюштуруу максатында мугалимдер баалоо системасы жөнүндө жобо менен тааныштырылган. Окуу жылынын башында предметтик мугалимдер окуучуларды предметтик окуу планынын негизинде төмөндөгү маселелер боюнча тааныштырышат:   * предметтик стандарттын талаптары; * окуу жылындагы текшерүүлөрдүн түрлөрү; * текшерүүлөрдүн көлөмү; * баалоо көрсөткүчтөрү. | Тиркеме -№19  Окуучуларды чейректик аттестациялоо, жыйынтыктоочу аттестациялоо жыйынтыктары пед.кенешмеде каралат. |
| 2.5. | Окуучуларга баалоонун колдонулуучу эрежелери, жол-жоболору жана жыйынтыктары, ошондой эле  Аларды кайра кароонун жол-жоболору жөнүндө маалымдоо системасынын болушу | Окуучулардын билимин баалоодо алына турган чейректик жат жазуу, текшерүү иштери, лабораториялык-практикалык иштер, тест,жана башка жазуу иштери мугалимдердин календардык планында так көрсөтүлгөн. Чейректик жат жазуу, текшерүү иши же тест алуу учурунда окуучуга тапшыруучу ишинин көлөмү , баалоо критерийлери мугалим тарабынан маалымдалып турат, окуу бөлүмү тарабынан көзөмөлгө алынат. Мектептин планына ылайык ар бир предмет боюнча жумалык декадалар жана предметтик текшерүүлөр мектептин ички көзөмөлүндө иш алынып барылат. Жыйынтыктары педагогикалык кенешмеде жана директор алдындагы кенешмеде каралат. Метод кенешмеде талкуу жүргүзүлөт.  Окуучуларга колдонулган эрежелер, баалоонун жол-жоболору жана натыйжалары, ошондой эле аларды кайра карап чыгуу жөнүндө маалымат берүү системасы төмөнкүлөрдү камтыйт:   * баалоо системасы жөнүндө жобо: * жазуу иштерине баа берүүнүн ченемдери ар бир каанада илинет: * окуучулар апелляция жүргүзүү тартиби менен таанышат. * Окуучулар өз укуктарын эркин пайдаланышат. | Тиркеме -№ 20  Окуучуларды баалоо системасынын жобосу.  Апелляция боюнча жобо. |
| 2.6. | Коопсуз, өнүктүрүүчү жана психологиялык жактан ыңгайлуу билим берүү чөйрөсүн камсыздоо,билим берүү процессинде ден- соолукту сактоочу ыкмаларды колдонуу | Мектепте окуу бөлмөлөрү , окуу залдары, кышкысын жылуу. Окуучулардын билим алуусуна жана мугалимдердин иштөөсүнө шарттар түзүлгөн. Абанын тазалыгы камсыздалып, нымдуу уборкалар жүргүзүлүп, тыныгуу убагында желдетүү иштери аткарылып турат. Жугуштуу ооруларды алдын алуу максатында керектүү учурда хлор менен уборка жасалат. Бүгүнкү күндөгү кырдаалга байланыштуу райБББнын, айыл өкмөтүнүн жана демөөрчүлөрдүн жардамы менен локтевой дозатор, антисептик, суюк самындар , маска жана бир жолку кол аарчы кагаздар менен камсыз болдук.  Окуучулар арасында сергек жашоо боюнча класстан тышкаркы иштер жана класстык сааттар өтүлүп турат. Медицина кызматкерлери менен тыгыз иш алып баруу жагы жолго коюлган.  Окуучулардын физикалык жактан өнүгүүсү үчүн иш-чаралар уюштурулат. Акыркы жылдарда мектептин мугалимдери тарабынан ар түрдүү темадагы тарбиялык иш-чаралар өткөрүлдү. Бул иш-чаралар окуучулардын эмгекке болгон сүйүү, нравалык, патриоттук жана эстетикалык көндүмдөрүн калыптандырууга багытталды. | Тиркеме -№21  “Зордук зомбулуксуз мектеп” программасы боюнча класстан тышкаркы иш-чаралардын методикалык колдонмосу.  Тиркеме -№22  Сергек жашоо мүнөзү программасы боюнча класстан тышкаркы иштердин иштелмелери. |
| 2.7. | Ички жана тышкы баалоонун, системалуу мониторинг жүргүзүүнүн жыйынтыгы боюнча окуучулардын натыйжаларынын динамикасы | Мектеп администрациясы тарабынан окуучулардын билим сапатты жана көрсөткүчү ар чейрек сайын үзгүлтүксүз талданып турат. Окуучулардын билим сапаты жана прогресси боюнча маселе пед.кеңешмеде системалуу түрдө каралып, ЖМА, ЖРТ, олимпиадалардын жыйынтыгы чыгарылат. Билим сапатынын анализи окуу көрсөткүчтөрүнун туруктуу экенин көрсөтүп турат. Мектеп окуучулары аймактык, райондук жана областтык масштабда сыйлыктарды алышат.  **2019-2020**-окуу жылында аймактык олимпиададан тарых предмети боюнча 10-класстын окуучусу Ибраимова Лилия 1-орун, информатика предметинен 10-класстын окуучусу Мырзалиев Нуртилек 1-орунду, орус тили предметинен 11-классынын окуучусу Кыпчакбаева Айзада 2-орунду, физика предметинен 11-класстын окуучусу Жолдошбек кызы Адэлина катышып байгелүү 2- орунду, 10-классынын окуучусу Кулмаматова Айзирек 3-орунду ээлеген.  **Орус тили сабагынан** райондук олимпиададан 11-класстын окуучусу Кыпчакбаева Айзада 3-орунду алган .  **2020-2021**- окуу жылында аймактык олимпиададан тарых предметинен 11-класстын окуучусу Ибраимова Лилия 1-орунду, физика предметинен 11-классынын окуучусу Кулмаматова Айзирек 2-орунду, химия предметинен 11-класстын окуучусу Мурзабек кызы Адина 2-орунду ээлеген.  **Райондук олимпиадада** тарых предметинен 11-класстын окуучусу Ибраимова Лилия 3-орунду, информатика предметинен Мурзалиев Нуртилек 3-орунду ээлешти.  **2021-2022**-окуу жылында аймактык олимпиадада 11-класстын окуучусу Кубанычбекова Бегимай англис тили сабагынан 1-орунга жетишти.  11-класстын окуучусу Апишов Абдулазиз орус тил сабагынан аймакта 3-орунду, райондо 4-орунду ээледи.  **2021-2022**-окуу жылы мектептин биология мугалими Бекешова Миргүл “ Жылдын мыкты мугалими **– 2022”** кароо-сынагынын аймактык турунда байгелүү 4-орунга жетишти.  **ЖРТ нүн жыйынтыгы:**   1. 2018-2019-о.ж.   Орточо балл: 110 балл   1. 2019-2020-о.ж.   Орточо бал:105   1. 2020-2021-о.ж.   Орточо балл: 110 | Тиркеме -№23  Билим сапатынын жана жетишүүнүн 5 жылдык анализи. Грамоталар.  Предметтик олимпиаданын жыйынтыгы.  ЖРТ нын жыйынтыгы. |
| 2.8. | Кызыкдар тараптардын кайрылууларына жана арыздарына таасир этүүнүн иштелип чыккан жана ишке киргизилген жол-жоболорунун болушу | Мектепте көрүнүктүү жерде “Ишеним почтасы” орнотулган . “Ишеним почтасы” соц.педагог тарабынан көзөмөлгө алынып турат . Почтаны ачууда атайын акт түзүлүп, алынган кайрылуулар менен түшүндүрүү иштери жүргүзүлүп турат.  Ал эми сырттан келген адамдар үчүн атайын журнал ачылган. Ар бир адам мектептин иш алып баруусу жана билим-тарбия иштери боюнча өз ойлорун жазып кетет. Ошондой эле тарбия иштери боюнча класстан тышкаркы иштердин орун басарынын ИДН менен биргеликте түзүлгөн каттоо журналы түзүлгөн. Кызыкдар тараптардын кайрылууларына кайтарым байланыш жасоонун жол-жоболору иштелип чыккан жана ишке киргизилген. Өзүн-өзү баалоо комиссиясынын жыйынтыгы боюнча мектепте кызыкдар тараптардын арыздарына жана кайрылууларына жооп кайтаруунун төмөнкүдөй жол-жоболору уюштурулганын аныктады:   * мугалимге же кызматкерге жазуу жүзүндөгү даттануу; * ишеним почтасы (окуучулар даттанууларды калтырышат); * директордун жеке ватсабына билдирүүлөр келип турат. | Тиркеме -№24  Ишеним почтасы боюнча жобо. |
| **Күчтүү жактар:** | | Педагогикалык жамаат Кыргыз Республикасында билим берүүнү өнүктүрүү стратегиясын жигердүүлүк менен ишке ашырат жана бардык предметтерди окутуунун жаңы стандарттарын колдонушат. Мектеп билим берүү процессинин бардык катышуучулары үчүн коопсуз шарттарды камсыз кылат.  - Окуучулардын билим алуусуна заманбап шарттардын түзүлүшү;  - Окуучулардын билиминин системалуу бааланышы;  - Ден соолугунан мүмкүнчүлүгү чектелген окуучулардын билим алуусуна  шарттардын түзүлүшү;  -Окутуу-тарбиялоо процессинде инновациялык технологияларды жана методдорду  талапка ылайык колдонуусу;  -Окуучулардын олимпиада, ар кандай иш чараларга, сынактарга, спорттук иш  чараларга катышып көрсөткүчтөргө ээ болуусу;  -Окуучулардын билимин баалоодо ачык айкын маалымат берилиши; | |

|  |  |  |  |
| --- | --- | --- | --- |
| **Алсыз жактар:** | | * Жогорку жана орто окуу жайлары менен өз ара байланыштын системалуу эместиги жана кошумча кесиптик билим берүүнүн жоктугу. * Айыл жергесинде окуучулар үчүн ийримдердин аз болушу; * 9-класстан мыкты окуучулардын окуу жайларына кетиши; * Заманбап технологиялардын жетишсиздиги. | |
| **3.КАДРДЫК САЯСАТТЫН ЭФФЕКТИВДҮҮЛҮГҮ** | | | |
| 3.1 | Педагогикалык персоналдын квалификациясынын жана билиминин билим берүү программасына  шайкеш келүүсү. | Мектепте жалпы 40 педагогикалык кызматкер эмгектенет.   * Билими жогорку-31мугалим * Пед орто -6 * Бүтпөгөн жогорку-3 * Кыргыз Республикасынын билим берүүсүнүн мыктылары -10 мугалим   Мектептин педагогикалык жамааты чыгармачылык менен иштешет, штаттан тышкары иштегендер жок. Мугалимдердин 68%ы персоналдык компьютерди билсе, алардын баары сабакта КТИрин колдонушат, 33%ы интерактивдүү доска менен иштөө көндүмүнө ээ жана практикада эффективдүү колдонушат. Алардын көпчүлүгү дистанттык сабак өтүү, видео сабактарды даярдоо жана өтүү көндүмдөрү боюнча, баалоонун түрлөрүн максаттуу пайдалануу боюнча окуулардан өтүшкөн. Мектеп кадр менен толук камсыздалган, программа толук көлөмдө аткарылып жатат. Жыл сайын ОМБӨИда квалификацияны жогорулатуу курстарынан өтүү үчүн заявка өз убагында берилет. | Тиркеме -№25  Курска заявкалар.  Грамоталар.  Күбөлүктөр.  Сертификаттар.  Тиркеме -№26  Педагогикалык кадрлардын сапаттык курамы. Кызматтык нускамалар. |
| 3.2 | Физикалык жана психологиялык коопсуз чөйрөнү,ошондой эле билим берүү процессинин катышуучуларынын өз ара мамилелерин баалоону,анын жыйынтыгы боюнча чечимдерди кабыл  Алууну камсыздоочу механизмдин жана жол-жоболордун болушу | Мектепте физикалык жана психологиялык коопсуз чөйрөнү камсыз кылуу үчүн педагогдор менен ата-энелер ортосунда келишимдер түзүлгөн. Анкета түрүндө алынып физикалык коопсуздук боюнча имараттын коопсуздугу, бөлмөлөрдүн жарыктандырылышы , кабинеттердин жылуулугу, желдетилиши, таза суу менен камсыз болушу, мебелдердин коопсуздугу ата-энелер , жергиликтүү бийлик менен кайрылуулардын, маек жүргүзүү, проблемаларды суроо- жооп аркылуу аныктап алып, мектептин өнүгүү планына (стратегиялык планга) киргизилген. Балдардын ден соолугун коргоо, жугуштуу ооруларды алдын алуу үчүн мед.кызматкери менен мониторинг жүргүзулүп турат. Социалдык педагог анкета жүргүзот жашыруун кутуча пайдаланылат,ар бир айда комиссия курамы менен ачылып протокол түзүлот. Ар кандай психологиялык коопсуздукту алдын алуу үчүн кутуча ичиндеги койгойлор ата эне, окуучу менен бирдикте маек жүргүзүүү менен чечилет.  ИДН кызматкерлери менен ай сайын чогулуштар өтүлуп түшүндүрүү иштери жүргүзүлуп турат, мектепте коопсуздугу үчүн 8 видеокөзөмөл орнотулган. Мектептин өнүгүү планында каралган «Ачык эшик» жумалыктары өткөрүлүп турат.  Өрт коопсуздугу боюнча мектепте талапка ылайык 1 щит орнотулган. Анда керектелуучу шаймандар толугу менен камсыздалган. 2021-2022-окуу жылында орт коопсуздугу боюнча тузулгон пландын негизинде 2 штук огнетущитель жаны алынып, жаныртылды. План эвакуация талапка ылайык жаныртылган | Тиркеме -№27  Социалдык-психологиялык жагымдуу чөйрөнү түзүү боюнча жылдык пландар түзүлгөн.    Тиркеме -№28  Эвакуациялык план эки окуу корпусуна илинген. |
| 3.3 | Педагогикалык кадрларды үзгүлтүксүз кесипти көнүктүрүү,алардын квалификациясын жогорулатуу жана мотивациялоо системасынын болушу | Мектепте үзгүлтүксүз кесиптик өнүгүү сиситемасын жана педагогдордун райондук, облустук, республикалык деңгээлде квилификациясын жогорулатуга жана кеситтик өнүгүүсү директор тарабынан бекитилген окуу жылына карата графиктин негизинде ишке ашырылат.  Кесипттик өнүктүрүү:   * мугалимдердин сабак берүү методикасын жакшыртуу жана жардам берүү максатында уюштурулган педагогикалык өнөр кана тарабынан ишке ашырылат, коллективдин 100% камтылат. * насаатчы мугалимдердин жаш адистерге системалык түрдө методикалык жардам берүү иш аракеттери * (М: 2021-2022-окуу жылында 4 жаш адиске 4 тажрыйбалуу насаатчы бекитилген). * кыска мөөнөтү тренигдерге, конференцияларга, семинарларага, долбоорлорго жумуш ордунан үзгүлтүксүз коллективдин 30% катышып өз кесипттик чеберчилигин өнүктүрүп, мектепте усулдук отурумдарда тажрыйба алмашышат. * акыркы 5 жылда ОМБӨИда квалификациясын жогорулатуу райондук билим берүү бөлүмүнө берилген заявкага ылайык ар окуу жылында жалпы мугалимдердин 10% түзөт.   Предметтик мугалимдер ийкемдүү график менен билим берүү жана илим министрлиги, Кыргыз Билим Берүү Академиясы(КББА), эл аралык уюмдар тарабынан уюштурулган билим берүү программаларын камтыган дисттандык жана онлайн курстарга катышат.  Жыл сайын окуу жылынын башталышында мектеп райондук билим берүү мекемесине билдирүү берет, ага ылайык мугалимдер квалификациясын жогорулатуу курстарынан өтүшөт. Ошентип, 5 жыл ичинде жалпы коллектив ОМБӨИда квалификациясын жогорулатты. | Тиркеме -№29  Насаатчылардын жылдык пландары,  маалыматтары.  Курска барган мугалимдердин маалыматтары |
| **Күчтүү жактар:** | | * Педагогикалык кадрларды үзгүлтүксүз кесиптик өнүктүрүү жана   квалификациясын жогорулатуу боюнча үзгүлтүксүз иш жүрүүсү;  ● Педагогикалык жамааттын потенциалынын компетенттүүлүгү жана билимдүүлүгү;  ● Жаш мугалимдердин насаатчылар менен коштолуусу;  ● Чыгармачыл мугалимдердин болушу, алардын ар кандай кароо-сынактарга, спорттук мелдештерге катышуусу. | |
| **Алсыз жактар:** | | * ЖРТ дө берилген тапшырмалар менен окуу программасынын мазмунунун дал келбеши * Жаш мугалимдерге көрсөтүлүүчү жардамдын аздыгы. * Билимдүү кадрлардын мектепке кызыгуусунун жоктугу; | |
| **4.МАТЕРИАЛДЫК-ТЕХНИКАЛЫК БАЗА** | | | |
| 4.1 | Билим берүү процессинин катышуучуларына,анын ичинде ден-соолугунун мүмкүнчүлүгү чектелген адамдарга жеткиликтүү болгон окуу имараттарынын жана материалдык ресурстардын(жабдылган окуу класстары, лабораториялар, компьютердик класстар, спорт зал) болушу | Окуу процессинин эффективдүүлүгүн жогорулатуу, алдынкы инновациялык методдорду өз деңгээлинде колдонуу максатында мектепте жетиштүү санда заманбап техникалык каражаттар менен камсыздалган:  1.Компьютерлердин саны -18  2.Ноутбуктардын саны -2  3. Принтерлердин саны- 3, ксерокс- 2  4. Мультимедиалык проекторлордун саны-2  5. Интерактивдүү доска -1 даана  6.Интернет -бар,  7.Лаборатория -2  12.Видео көзөмөл -8 даана орнотулган  14. Туалет сырткы -1  15. Компьютердик класс -1  16. Китепкана -1  17. Окуу залы-бар, 15 орундуу  Мектепте окуган мүмкүнчүлүгү чектелген окуучулар 2 окуучу, окуу корпусунда пандус жасалган.  Мектептин китепканасынын фондунда 7629 ашык окуу, методикалык жана көркөм чыгарма адабияттары бар. Китепканада жогорку билимдүү адистиги бар мугалим эмгектенет. Мугалимдер үчүн методикалык китептер, колдонмолор жетиштүү.  Ар бир предметтик каана керектүү эмеректер менен мүмкүнчүлүккө жараша камсыз болгон, алар балдардын жаш өзгөчөлүгүнө дененин туура өсүшүнө жооп берет.  Мектепте тамактануу:  1. Ашкана 50 балага ылайык, 1-4 - класстын окуучуларына ысык тамак берилет.  Мектепте медициналык бөлмө уюштурулган:   * Аптечка * антисептикалык каражаттар * кол жуугучтар   Негизинен мектеп мамлекеттик билим берүү уюму болгондуктан каржылоо республикалык бюджеттен жүргүзүлөт. Ар окуу жылына карата демөөрчүлөрдүн жардамы менен келген каражаттарга мектептин материалдык-техникалык базасын чындоо боюнча жылдык каржылоо пландары түзүлөт. Ал пландар ата-энелер менен биргеликте түзүлүп, ата-энелер комитетинин башчысы менен макулдашылып мектеп директору тарабынан бекитилет. Ал пландын аткарылышын көзөмөлдөө ата-энелер комитети тарабынан жүргүзүлөт.  Чарбалык иштер боюнча каржылоо негизинен жергиликтүү бюджеттин эсебинен жүргүзүлөт. | Тиркеме -№30  инвентаризациялоо боюнча маалымат  (фотоматериалдар) |
| 4.2. | Билим берүү чөйрөсүнүн коопсуздугунун  Талаптарын сактоо(экологиялык,санитардык- санитардык-  эпидемиологиялык жана гигиеналык эрежелер жана ченемдер,өрткө каршы коопсуздук,эмгектик коргоо жана коопсуздук техникасынын эрежелери) | Экологиялык багытта иш пландар түзүлүп, жашылдандырып -көрктөндүрүү иштери ар жыл сайын жүргүзүлүп келет. Мектептин айланасына 120 түп алма көчөттөрү, теректер, ак кайыңдар,арчалар жана роза гүлдөр тигилген.  Санитардык-эпидемиологиялык- бул багытта атайын буйруктар чыгып, санитардык-гигиеналык нормаларды сактоо көзөмөлгө алынган.  Өрткө каршы күрөшүү боюнча иш чаралар түзүлүп, эвакуациялык пландар иштелип чыккан.  Өрт коопсуздугу боюнча щит-1 даана,  Суу түтүктөрү-2. | Ата-энелер комитеттеринин чогулушунун протоколдору, кабыл алган чечимдери, санитардык-эпидемиологиялык станциясынын корутундусу, өрткө каршы кызматынын корутундусу  Тиркеме №31 |
| 4.3. | Материалдык-техникалык базаны жана маалыматтык ресурстарды жакшыртуу боюнча ишти топтоо,баалоо,талдоо жана пландоо механизминин болушу | Материалдык - техникалык базаны жана маалыматтык ресурстарды жакшыртуу боюнча ишти топтоо, баалоо, талдоо жана пландоо механизмдери: Камкорчулук кеңеш, ата-энелер чогулуштары, демөөрчүлөрдү тартуу, долбоорлорго катышуу.  Бул багытта мектептин өнүктүрүү планы иштелип чыккан. Өнүктүрүү тобу пландын ишке ашуусун көзөмөлдөп баалоо жүргүзүп турат.  Материалдык -техникалык базаны чындоодо айыл өкмөттүн, ата- энелердин камкорчулук кеңешинин жана жеке демөөрчүлөрдүн ролу чоң .  Акыркы 3 жылда мектептин материалдык базасы керектүү мебелдер, видеокөзөмөл, спорт инвентарлары, бак көчөттөрү менен толукталды. Мектептин эшик-терезелери, жылытуу системалары жаңыланды. Бул иштердин бардыгы ата-энелердин айыл өкмөтүнүн колдоосу аркылуу ишке ашырылды. | Тартылган каражаттар жана аткарылган жумуштар.  Тиркеме №32 |
| **Күчтүү жактар:** | | Камкорчулук кеңештин болушу, кызыкдар ата-энелер, бюджетти пландоо системасынын болушу, социалдык өнөктөштөрдүн бардыгы.  Материалдык базаны чындоо үчүн долбоорлор менен иш алып баруу. | |
| **Алсыз жактар:** | | Башталгыч класстар үчүн кошумча окуу корпусун, ашканаларын курууга финансылык колдоолордун жетишсиздиги. Жылдан-жылга окуучунун саны көбөйүп, учурда 678 окуучу окуп жатат.  Проектор, интерактивдуу досканын жетишсиздиги; | |

1. **Корутунду**

Жүргүзүлгөн өзүн-өзү баалоонун негизинде комиссия Кыргыз Республикасынын билим берүү жана илим министрлигине (ыйгарым укуктуу органга) программалык аккредитациядан өтүү үчүн документтерди жиберүүнү сунуштайт.

**Комиссиянын төрагасы:** Кадыров Амангелди Исмаилович - директор

**Комиссиянын мүчөлөрү:**

1. Тургунбаева Сайрагүл - окуу бөлүмүнүн башчысы
2. Чырмашова Нурийла - уюштуруучу
3. Алибаева Акман - соцпедагог
4. Жумабаева Гүлнара- профсоюз комитетинин төрайымы
5. Туркменова Тынаргүл - “Тилдер” усулдук бирикмесинин жетекчиси
6. Акимова Өмүргүл - “Интеграл” усулдук бирикмесинин жетекчиси
7. Жусуева Эльмира - “Башталгыч класстар” усулдук бирикмесинин жетекчиси
8. Бекназаров Аббаз - ата-энелер комитетинин төрагасы
9. Кожонов Эрнис - камкордук көрүүчү кеңешинин төрагасы